Marina Ovsianikova

Marina Ovsianikova (; g. 1978 m. birželio 19 d.) – Rusijos žurnalistė, buvusi Pirmojo kanalo darbuotoja. Kanale nuo XXI a. 1-ojo deš. pradžios vedė vakaro naujienų laidą „Vremja“, vėliau savo vaidmenį laidoje apibūdino kaip „Kremliaus propagandos skleidimą“.

M. Ovsianikova pateko į tarptautinių žiniasklaidos priemonių antraštes po to, kai 2022 m. laidos „Vremja“ tiesioginės transliacijos metu iškėlė prieš 2022 m. Rusijos invaziją į Ukrainą nukreiptą plakatą, tuo pat metu balsu šaukdama jo turinį. Už tai ji buvo sulaikyta be teisės kreiptis į advokatą, nubausta 30 000 rublių (tuo metu 150 dolerių) bauda ir, vėliau, paleista.

 Biografija 
M. Ovsianikova yra baigusi Kubanės valstybinį universitetą ir kurį laiką dirbo Kubanės regiono televizijoje.

Gyvena Maskvos apylinkėse drauge su savo dviem vaikais (17 ir 11 metų amžiaus)Позднева М. СМИ: Марину Овсянникову судят по административному делу // Dailystorm, 15.03.2022 dailystorm.ru, išsiskyrusi (buvo ištekėjusi už Rusijos televizijos režisieriaus), protesto metu buvo 42 metų amžiaus. 

 Antikariniai protestai 

2022 m. kovo 14 d., tiesioginės transliacijos metu, už diktoriaus nugaros M. Ovsianikova iškėlė prieš Rusijos–Ukrainos karą nukreiptą plakatą, tuo pat metu balsu šaukdama jo turinį. Diktorė tuo metu toliau skaitė savo propagandinį tekstą, bet jau garsiai rėkdama, kad Marinos žodžius būtų sunkiau girdėti. Nors transliacija buvo nedelsiant sustabdyta, keletas sekundžių spėjo pasiekti eterį. Mergina dėvėjo Ukrainos vėliavos spalvų (mėlynos ir geltonos) karolius.Pjotr Sauer. ‘They’re lying to you’: Russian TV employee interrupts news broadcast The Guardian, broadcast-marina-ovsyannikova

OVD-Info žmogaus teisių gynimo grupei M. Ovsianikova taip pat pateikė iš anksto parengtą vaizdo įrašą, kuriame ji sako besigėdijanti savo darbo Rusijos televizijoje, kurios pagrindinis tikslas buvo „sėti Kremliaus propagandą“.

Už visus šiuos veiksmus pagal dabartinius Rusijos įstatymus gresia iki 15 metų kalėjimo, potencialiai gal ir daugiau. Tuo metu Rusijoje už prieškarinius protestus jau buvo suimta 15000 žmonių, įskaitant vaikus ir senyvo amžiaus žmones. Prancūzijos prezidentas E. Makronas pasiūlė politinį prieglobstį arba pačioje Prancūzijoje, arba jos ambasadoje Maskvoje.France offers asylum to journalist who protested on Russian TV euractiv.com Šio prieglobsčio televizijos žurnalistė atsisakė, teigdama esanti savo šalies patriotė ir nenorinti jos palikti.Russian journalist who staged anti-war TV protest quits job, but rejects French asylum offer. theguardian.com. Šiuo metu žurnalistė nubausta tik 30000 rublių (apie 256 eurų) bauda už chuliganizmą.Marina Ovsyannikova: Russian journalist fined after live broadcast protest. theguardian.com

Tai buvo pirmas kartas, kuomet Rusijos žiniasklaida paskelbė Rusijos-Ukrainos karui kritišką informaciją. Ukrainos prezidentas Volodymyras Zelenskis padėkojo dabar jau nušalintai Rusijos žiniasklaidos ekspertei už protestą.https://www.vg.no/nyheter/utenriks/i/wOmxdL/zelenskyj-naermer-oss-fred-for-ukraina. Verdens Gang. Nuoroda tikrinta 15 March 2022

Vėliau M. Ovsianikova buvo išvykusi iš Rusijos ir tris mėnesius dirbo korespondente žurnalui „Die Welt“ Vokietijoje. Po to ji grįžo į Rusiją, kur prieš karą protestavo ir vėliau. Nepaisant prezidento palaikymo, nemažai ukrainiečių (tame tarpe žurnalistai) visgi liko prieš ją nusiteikę priešiškai: negali atleisti daugelio metų darbo Rusijos propagandos sistemoje ir mano, jog protesto akcija to neatperka.

 Šaltiniai 

Kategorija:Rusijos žurnalistai
Kategorija:2022 m. Rusijos invazija į Ukrainą